EkBass/fiwiki-20250220-pages-articles huggingface dataset:
Ted Husing

Edward "Ted" Britt Husing (27. marraskuuta 1901 Deming, New Mexico - 10\. elokuuta 1962) oli yhdysvaltalainen urheiluselostaja, ja eräs alan uranuurtajista. Uransa radiossa Husing aloitti 1924 RCA-WJZ -asemalla voitettuaan koe-esiintymisen 619 osallistujan joukosta. Urheiluselostukset hän aloitti seuraavana vuonna, ja myöhemmin hän teki selostuksia muun muassa CBS:lle ja ABC:lle. Ted Husingilla on tähti Hollywood Walk of Famella. ==Lähteet== Luokka:Yhdysvaltalaiset urheiluselostajat Luokka:Hollywood Walk of Fame Luokka:Vuonna 1901 syntyneet Luokka:Vuonna 1962 kuolleet
Cherax

Cherax on etelänrapujen heimoon kuuluva äyriäissuku, joka elää Australaasian alueen sisävesissä. Suvun lajit asuvat Uuden-Guinean ja Australian alueella puroissa, järvissä ja joissa. Lajeja on noin 50. Luokka:Kymmenjalkaiset
Miercurea Ciuc

Miercurea Ciuc (, ) on kaupunki Transilvaniassa Romaniassa. Se on Harghitan piirikunnan pääkaupunki ja Transilvanian unkarilaisten tärkeimpiä keskuksia. Vuonna 2002 siellä oli 42 029 asukasta, joista 82 % unkarilaisia ja 17 % romanialaisia. Kaupunki on virallisesti kaksikielinen. ==Kuvat== File:Magyar konzulátus.JPG|Unkari konsulaatti File:Igazságűgyi palota 2014.JPG|Palatsi File:Vákár Lajos műjégpálya 2014.JPG|Ice Arena File:Erőss Zsolt Arena 2014.JPG|Sport Arena File:Petőfi Street, Csíkszereda.jpg|Petőfi katu ==Lähteet== == Aiheesta muualla == Luokka:Katoliset pyhiinvaelluskohteet Luokka:Romanian kaupungit
Music and the Spoken Word

Music and the Spoken Word on yhdysvaltalainen radio-ohjelma, jonka ensimmäinen jakso lähetettiin 15. heinäkuuta 1929. Se on Yhdysvaltojen pitkäikäisin yhtäjaksoisesti valtakunnallisesti lähetetty radio-ohjelma. Nykyään ohjelmaa tuottaa Bonneville Communications, ja sitä välittää yli 2 000 radio- ja televisioasemaa. Ohjelman sisältö koostuu pääasiassa Mormonien tabernaakkelikuoron esittämästä musiikista ja hengellisestä sanomasta. Ohjelma lähetetään tavallisesti Salt Laken tabernaakkelista. Music and the Spoken Word nimettiin Radio Hall of Fameen vuonna 2010. ==Lähteet== Luokka:Yhdysvaltalaiset radio-ohjelmat Luokka:Mormonikulttuuri Luokka:Radio Hall of Fame
Marronirapu

Marronirapu (Cherax tenuimanus) on etelänrapujen heimoon kuuluva sisävesien äyriäislaji, joka elää kapealla kaistalla Lounais-Australiassa. Ravun maku muistuttaa hummeria, muttei ole yhtä suolainen. Vuonna 1996 rapua kasvatettiin Australiassa noin 30 tonnia, ja sillä oli luksustuotteen luonne. == Lähteet == == Aiheesta muualla == * Kasvatus Luokka:Kymmenjalkaiset Luokka:Uhanalaiset selkärangattomat
Mormonien tabernaakkelikuoro

Mormonien tabernaakkelikuoro on yhdysvaltalainen Salt Lake Cityssä, Utahissa kotipaikkaansa pitävä kuoro. Kuoro koostuu 360 Myöhempien aikojen pyhien liikkeeseen kuuluvasta laulajasta. Kuorolla on oma radio-ohjelmansa Music and the Spoken Word, jota on esitetty vuodesta 1929 alkaen. Kuoro on saanut nimensä Salt Laken tabernaakkelin mukaan. == Lähteet == == Aiheesta muualla == Luokka:Yhdysvaltalaiset kuorot Luokka:Mormonikulttuuri Luokka:Hengellisen musiikin esittäjät Luokka:Yhdysvaltalaiset yhtyeet
Sinipunarapu

Sinipunarapu eli punasaksirapu (Cherax quadricarinatus) on etelänrapujen heimoon kuuluva äyräislaji, joka elää Australaasian sisävesissä. Erityisen paljon sitä tavataan Australian Pohjoisterritorion ja Queenslandin alueilla, mutta sitä on myös Papua-Uusi-Guineassa. Luonnossa sen elinympäristöä ovat joet ja järvet. Sinipunarapu on hämäräaktiivinen yksineläjä, joka syö pohjalietettä ja -kariketta sekä siinä eläviä pikkueläimiä. Koiraan ja naaraan erottaa siitä, että koiraalla saksien kärjen ulkosyrjä on punainen. Enimmillään sinipunarapu voi olla 25 senttimetrin mittainen ja painaa noin 600 grammaa. Lajia syödään ja kasvatetaan ruuaksi, jolloin ne käytetään jo 35–130 grammaisina. Lisäksi sitä pidetään akvaarioissa lemmikkieläimenä. == Lähteet == == Aiheesta muualla == * Cherax quadricarinatus SePa-Shop. kolumbus.fi (päivitetty 2007) Luokka:Kymmenjalkaiset Luokka:Lemmikkieläimet
Jappirapu

Jappirapu (Cherax destructor) on etelänrapujen heimoon kuuluva äyriäislaji, joka elää Australian makeissa vesissä. Se on Australian ravuista laajimmalle levinnyt, yleisin se on Kaakkois-Australiassa, Uuden Etelä-Walesin ja Victorian alueella. Länsi-Australiassa se on ihmisen siirtämä vieraslaji, joka uhkaa siellä kotoperäisiä rapulajeja. Jappirapu on yleensä 10-20, joskus jopa 30 senttimetrin mittainen. Lajia kasvatetaan ravinnoksi tekoaltaissa. Akvaarioissa pidetään erityistä väriltään poikkeuksellisen sinistä jappirapumuotoa. == Lähteet == Luokka:Kymmenjalkaiset Luokka:Lemmikkieläimet Luokka:Uhanalaiset selkärangattomat
Saipa FC

Saipa FC on iranilainen jalkapallojoukkue Karajin kaupungista, Teheranin provinssista. Se pelaa maansa pääsarjassa Iran Pro Leaguessa. == Historia == Vuonna 1989 ajoneuvoja valmistava SAIPA perusti jalkapallojoukkueen. Joukkue aloitti 4. divisioonassa, josta se nousi heti 3. divisioonaan. Sarjaporrasta ylemmäs Saipa nousi taas vuonna 1991. Vielä samalla kaudella se fuusioitui toisen seuran kanssa, ja pääsi näin suoraan 1. divisioonaan. Saipa voitti 1. divisioonan heti ensimmäisellä kaudellaan ja nousi samalla Iranin pääsarjaan, joka oli silloin nimeltään Azadegan League. Heti ensimmäisellä kaudellaan 1993–94 Saipa voitti maansa mestaruuden ja Iranin Cupin. Se uusi mestaruutensa vuonna 1995. Saipa putosi kuitenkin hallitsevana mestarina takaisin 1. divisioonaan, mutta nousi takaisin pääsarjaan heti seuraavalla kaudella. Iranin mestaruuden joukkue voitti myös kaudella 2006–2007. == Saavutukset == Kultaa: 1993–94, 1994–95, 2006–07 Pronssia: 1999–00, 2005–06 Cupin voitto: 1994–95 == Tunnettuja pelaajia == * Ali Daei * Javad Kazemian * Hossein Kaebi * Ebrahim Mirzapour == Valmentajat vuodesta 2006 == * Werner Lorant 2006 * Ali Daei 2006–2008 * Pierre Littbarski 2008 * Reza Forusani * Mohammad Mayeli Kohan == Aiheesta muualla == * Saipan viralliset sivut Luokka:Iranilaiset jalkapalloseurat Luokka:Vuonna 1989 perustetut urheiluseurat Luokka:Ālborz
Lannistumaton laivuri

Lannistumaton laivuri on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan kymmenes teos. Kaikki teoksen tarinat ovat piirtäneet piirtäjät Freddy Milton ja Daan Jippes. Kirja on julkaistu syksyllä 2008. Luokka:Ankantekijät Luokka:Vuoden 2008 kirjat
Antony Hämäläinen

Antony Hämäläinen (28. elokuuta 1980 Hämeenlinna) on kreikkalais-suomalainen muusikko ja säveltäjä, joka elää nykyään Yhdysvalloissa. Hänet tunnetaan parhaiten melodisen death metal -yhtye Slaves for Scoresin laulajana. Yhtye lopetti toimintansa loppuvuodesta 2005. Vuodesta 2007 Hämäläinen on ollut Nightrage -yhtyeen laulajana. ==Aiheesta muualla== *Antony Hämäläisen kotisivut *Nightragen kotisivu Luokka:Suomalaiset metallimusiikin laulajat Luokka:Vuonna 1980 syntyneet Luokka:Elävät henkilöt
Mestari ja muusa

Mestari ja muusa on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan yhdestoista teos. Kaikki teoksen tarinat on piirtänyt Daniel Branca. Kirja on julkaistu keväällä 2009. Luokka:Ankantekijät
Leopold VI (Itävalta)

thumb|Puoliso, herttuatar Theodora Angelus, Bysantin keisarin Aleksis III Angeloksen lapsenlapsi Leopold VI (15. lokakuuta 1176 – 28. heinäkuuta 1230) oli Itävallan herttua vuodesta 1194 aina kuolemaansa saakka. == Suku == Hänen vanhempansa olivat Itävallan herttua Leopold V ja Unkarin prinsessa Ilona (n. 1155–1199), joka oli kuningas Géza II:n ja Kiovan suuriruhtinatar Euphrosynen tytär. Hänellä oli mahdollisesti kaksi sisarta ja yksi veli. Isän kuoltua vuonna 1194 valtakunta jaettiin kahdelle pojalle siten, että Leopold sai Styrian ja vanhempi veli Ferdinand (n. 1175 – 1198) Itävallan. Ferdinand kuitenkin kuoli naimattomana ja ilman jälkeläisiä vuonna 1197 alkaneella ristiretkellä huhtikuussa 1198 Palestiinassa Akkossa ja valta siirtyi yksin Leopoldille. == Herttua == Leopold VI:n aikana vuosina 1198–1230 Itävalta eli suurta hyvinvoinnin kautta. Kansainvälisessä politiikassa Leopold otti Hohenstaufien puolen ja tuki Filip Schwabilaista. Hän otti osaa ristiretkiin Palestiinassa, Egyptissä ja Etelä-Ranskassa (albigiinejä vastaan) sekä Espanjassa. Leopold yritti luoda oman piispanistuimen Wieniin hallitakseen sitä kautta myös hengellistä elämää, mutta ei onnistunut. Häntä seurasi herttuana vanhin elossa oleva poika Fredrik II. == Avioliitto ja lapset == Hänen puolisonsa vuodesta 1203 oli bysanttilainen prinsessa Theodora Angelus (1190–1246), jonka isä oli Isaak Komnenos Vatatzes ja äiti Anna Komnene Angelus, Bysantin keisari Aleksios III Angeloksen tytär. Heille syntyi seitsemän lasta: * Margarethe, Itävallan herttuatar (1204 – 29. lokakuuta 1266), avioitui 21-vuotiaana 14-vuotiaan Henrik VII:n, Pyhän Rooman keisarin Fredrik II:n ja Unkarin Imren lesken Contanzen vanhimman pojan ja perillisen kanssa, kruunattiin Saksan kuningattareksi 1227, heille syntyi kaksi pieninä kuollutta poikaa; Henrikin kuoltua lepraan hän avioitui 47-vuotiaana vuonna 1251 Böömin kuningas Ottokar II:n kanssa; avioliitto oli lapseton * Agnes (19. helmikuuta 1205 – 29. elokuuta 1226) avioitui Saksin herttua Albrekt I:n kanssa * Leopold (1207–1216) kuoli 9-vuotiaana pudottuaan puusta Klosterneuburgissa * Henrik II, Mödlingin herttua, "Heinrich Julma" tai "Heinrich Jumalaton" (1208 – 28. marraskuuta 1228) avioitui Thüringenin maakreivitär Agnesin kanssa; heidän ainoa lapsensa Itävallan herttuatar Gertrud von Babenberg (1226–1288) oli Babenbergin suvun pääperillinen setänsä Fredrik II:n kuoleman jälkeen. * Gertrude (1210–1241) avioitui Thüringenin rajakreivi Heinrich Raspen kanssa, josta tuli Fredrik II:n vastakuningas * Fredrik II, Itävallan herttua (25. huhtikuuta 1211 – 15. kesäkuuta 1246), avioitui kaksi kertaa: ensin 1229 bysanttilaisen prinsessa Eudokia Sofia Laskarinan kanssa, joka oli keisari Theodoros I Laskariksen tytär, avioero/kihlauksen purkaminen 1229 ja vuonna 1229 slovenialaisen perijätär Agnes von Andechs Meranian kanssa; kaatui ilman miespuolisia perillisiä Leithan taistelussa * Constantia (6. huhtikuuta 1212 – 5. kesäkuuta 1243), avioitui Heinrich III:n, Meißenin rajakreivin kanssa Luokka:Itävallan hallitsijat Luokka:Vuonna 1230 kuolleet Luokka:Keskiajan henkilöt
Suuret setelit (sarjakuva-albumi)

Suuret setelit on Ankalliskirjasto-sarjakuvakirjasarjan yhdeksäs osa. Se julkaistiin vuonna 2009. Kirjan kaikki tarinat ovat Carl Barksin käsikirjoittamia ja piirtämiä, ja kaikissa tarinoissa seikkailee Roope-setä. ==Kirjan tarinat== *Roope-setä: Ovela Roope-setä *Aku Ankka: Harvinaisia rahoja *Roope-setä: Tikapuut *Roope-setä: Onnellinen laakso *Roope-setä: Täysinoppinut balettitanssija *Roope-setä: Maailman toiseksi rikkain ankka *Roope-setä: Raha-ansa *Roope-setä: Rahalähde *Roope-setä: Turvallinen palopurje *Roope-setä: Kova ottelu *Roope-setä: Karhukoplan kavalat konnat == Aiheesta muualla == * Petri Hannini: Raha ei tuo onnea edes Roope-sedälle. Savon sanomat 24.6.2009. * Jukka Laine: Roope Ankka rahankäyttäjänä. Kvaak.fi 17.4.2009. Luokka:Carl Barks -kokoelmat Luokka:Vuoden 2009 kirjat
Texas Rangers (elokuva)

Texas Rangers on Steve Minerin ohjaama western-elokuva vuodelta 2001. Elokuva kertoo Texasin osavaltiossa Yhdysvaltain sisällissodan jälkeen toimineista rangereista, jotka pyrkivät ottamaan kiinni alueella toimineita rikollisia. == Rooleissa == Luokka:Vuoden 2001 yhdysvaltalaiset elokuvat Luokka:Steve Minerin ohjaamat elokuvat Luokka:Yhdysvaltalaiset lännenelokuvat
Shuhei Nishida

Shūhei Nishida (, 21. maaliskuuta 1910 Nachikatsuura, Wakayaman prefektuuri - 13\. huhtikuuta 1997) oli japanilainen seiväshyppääjä ja kaksinkertainen olympiamitalisti. Nishida voitti seiväshypyssä olympiahopeaa sekä Los Angelesin olympialaisista 1932 että Berliinin olympialaisista 1936. Berliinissä Nishida ja toinen Japanin edustaja Sueo Ōe päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettiin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä ”Ystävyyden mitalit”, ja ne toimivat kestävänä muistutuksena ystävyydestä ja yhteistyöstä. ==Lähteet== *http://www.waseda.jp/eng/news05/050621e.html *Shūhei Nishida sports-reference.com Luokka:Japanilaiset seiväshyppääjät Luokka:Japanilaiset olympiamitalistit Luokka:Vuonna 1910 syntyneet Luokka:Vuonna 1997 kuolleet
Bilhorod-Dnistrovskyi

Bilhorod-Dnistrovskyi (, ) vuoteen 1944 saakka Akkerman (, ) on kaupunki ja piirikeskus Ukrainan Odessan alueen Bilhorod-Dnistrovskyin piirissä, Dnestrjoen länsirannalla, Moldovan rajan ja Mustanmeren välillä. Kaupungista on aluekeskus Odessaan 89 kilometriä. Vuonna 2021 kaupungissa asui Ukrainan tilastokeskuksen arvion mukaan 48 197 ihmistä. Vuonna 2001 väkiluku oli 51 890\. Tuolloin väestöstä etnisesti ukrainalaisia oli 62 %, venäläisiä 28 %, bulgarialaisia 3,7 %, moldovalaisia 1,9 %; tämän lisäksi oli valkovenäläisiä, gagazeja, juutalaisia, kreikkalaisia, saksalaisia, puolalaisia, tataareja ja muita etnisiä ryhmiä. ==Historia== Seutu on ollut asuttua pitkään. Antiikin kreikkalaiset perustivat nykyisen Bilhorodin alueelle noin vuonna 600 eaa. Tyras-nimisen kauppapaikan. Bysanttilaiset rakensivat kutsuivat paikkaa Levkopoliksi. paikalle linnoituksen ja antoivat sille nimen Asprocastron, joka merkitsee valkeaa linnaa. Vuonna 1484 ottomaanit valtasivat kaupungin; keskiajalla kaupunki kuului Osmanien valtakuntaan, ja antoivat paikalle nimen Akkerman. Vuonna 1826 kaupunki liitettiin Akkermanin sopimuksella Venäjän keisarikuntaan (muun Bessarabian tavoin). Osana ensimmäisen maailmansodan jälkeen itsenäiseksi julistautunutta Bessarabiaa kaupunki siirtyi vuonna 1918 Romanian alaisuuteen. Toisen maailmansodan aikana Romanian joukot valloittivat alueen kesällä 1941, ja tällöin alue kuului osana romanialaista Transnistrian kuvernementtia. Puna-armeija valloitti alueen keväällä 1944, ja sodan jälkeen alue liitettiin osaksi Ukrainan neuvostotasavaltaa (1940) ja Neuvostoliittoa. Neuvostoliiton hajottua kaupunki on kuulunut itsenäiseen Ukrainaan. Tiedosto:Собор Спасо-Преображенський (Свято-Вознесенський) - вид з БПЛА.jpg|Bilhorod-Dnistrovskyin katedraali. Tiedosto:Bilhorod Dnistrovskyi.jpg|Akkermanin linnoitus. Tiedosto:Bilhorod-Dnistrovskyi Railway Station.jpg|Bilhorod-Dnistrovskyin rautatieasemaa edustoineen. Tiedosto:P1440086 Особняк Феміліді.jpg|Paikallismuseon rakennus Bilhorod- Dnistrovskyissä. Tiedosto:Dniester-Tsaregradsky-duct-4.jpg|Bilhorod- Dnistrovskyin satamaa. ==Lähteet== ==Aiheesta muualla== Luokka:Bilhorod- Dnistrovskyin piiri Luokka:Odessan alueen kaupungit
El Gòtic

El Gòtic (usein myös Barri Gòtic) on Barcelonan vanhan kaupungin keskus. Se sijaitsee Ciutat Vellan hallintoalueella. Alueella on paljon keskiaikaisia rakennuksia, ja jäljellä on myös jäänteitä Rooman valtakunnan aikaisista rakennelmista. Monet kaupungin hallinnollisista rakennuksista sijaitsevat Barri Gòticissa. ==Lähteet== == Aiheesta muualla == Luokka:Barcelona Luokka:Kaupunginosat
Junkkari (kylä)

Junkkari on kylä Kouvolan kaupungissa Junkkarinjärven rannalla. Junkkarissa sijaitsee Natura 2000 -alueeksi määritelty Junkkarinvuori. Junkkarissa on myös Junkkarin ulkoilumaja, joka on Anjalan kaupunginosan latuverkoston keskipiste. Junkkarinvuoren alapuolella sijaitsee Junkkarinjärvi, joka on kesämökkeily- ja virkistyskohde. Junkkarinvuorella voi harrastaa luonnonratakelkkailua ja ulkoilua polkuverkoston myötä. Luokka:Anjalan kylät
Muhniemi

Muhniemi on maalaiskylä ja tilastoalue Kouvolassa. Muhniemellä on asukkaita 700. Kylä kuului aikaisemmin Anjalankosken kaupunkiin ennen sen lakkauttamista vuonna 2009, ja ennen vuotta 1975 Anjalan kuntaan. Muhniemellä oli kyläkauppa ja oli jääkiekkokaukalo sekä katuvalot. Muita merkittäviä paikkoja on Muhniemen hautausmaa sekä Wredebyn lentokenttä. Muhniemen kylän eteläpuolella, tilastoalueen eteläosassa sijaitsee Ahvion kylä. Muhniemen tilastoalue sijaitsee Myllykosken ja Inkeroisten hallinnollisten kaupunginosien alueella. ==Kylät== *Muhniemi **Wredeby **Korvenkylä **Junkkari *Ahvio **Peräkylä *Pitkäoja **Luosa *Retkussuo *Sulento **Kaukasuo **Kurensuo == Lähteet == Luokka:Anjalan kylät Luokka:Kouvolan kaupunginosat
Bhabhan sironta

Bhabhan sironta on prosessi, jossa elektroni ja positroni siroavat :e^- e^+ \rightarrow e^- e^+. Bhabhan sironnassa sekä alku- että lopputilan hiukkaset ovat elektroni ja positroni. Sironta on nimetty Homi Jehangir Bhabhan mukaisesti. Kvanttisähködynamiikassa (QED) Bhabhan sironnan alimmalle kertaluvulle kaksi erilaista Feynmanin diagrammia. S-kanavan diagrammissa elektroni ja positroni annihiloituvat ja syntyy fotoni, joka siroaa takaisin elektroniksi ja positroniksi. T-kanavan diagrammissa toinen hiukkasista emittoi ja toinen absorboi fotonin, jolloin siis elektroni ja positroni eivät muutu toisikseen, vaan pysyvät samana. Sähköheikossa teoriassa Bhabhan sironnalle alimman kertaluvun Feynmanin diagrammit ovat muutoin samanlaiset kuin QED:ssä, mutta sironnassa esiintyvänä mittabosonina on Z-bosoni eikä fotoni. Bhabhan sirontaa käytetään luminositeetin mittaamiseen LEP:ssä. ==Katso myös== *Møllerin sironta ==Lähteet== Luokka:Hiukkasfysiikka
Bromietaani

Bromietaani eli etyylibromidi (C2H5Br) on haloalkaaneihin kuuluva orgaaninen yhdiste. Ainetta käytetään jäähdytysaineena sekä kemianteollisuudessa yhdisteiden etylaatiossa ja liuottimena. Aiemmin sitä käytettiin myös ihmisen nukutusaineena. Bromietaania esiintyy luonnostaan ilmakehässä ja merivedessä mahdollisesti merilevien tuottamana. == Ominaisuudet == Huoneenlämpötilassa bromietaani on väritön neste, jolla on eetterimäinen haju sekä maku. Aine reagoi hyvin vahvasti emäksien ja hapettimien sekä muutamien metallien kuten alumiinin ja sinkin kanssa. == Valmistus == Bromietaania voidaan valmistaa liittymisreaktiolla. Reaktiossa vetybromidi reagoi eteenin kanssa, jolloin muodostuu bromietaania. :CH2=CH2 \+ HBr → C2H5Br Lisäksi bromietaania on mahdollista valmistaa etanolista ja vetybromidin ja rikkihapon seoksesta. == Käyttö orgaanisessa synteesissä == Bromietaania käytetään yhdisteiden etyloinnissa. Aineen avulla voidaan muuntaa muun muassa karboksylaattisuolat estereiksi. Bromietaanin ja ammoniakin vesiliuoksen reagoiminen tuottaa etyyliamiinia. Etyyliamiini voi reagoida edelleen ammoniakin kanssa muodostaen di- ja trietyyliamiinia. == Turvallisuus == Bromietaanin hengittäminen aiheuttaa uneliaisuutta ja pahimmillaan tajuttomuuden. Lisäksi suurille pitoisuuksille altistuminen voi aiheuttaa vaurioita keskushermostossa. Aineen on todettu aiheuttavan kohtusyöpää hiirinaaraissa, mutta aineen mahdollisesta karsinogeenisestä vaikutuksesta ihmiseen ei ole varmuutta. == Lähteet == == Aiheesta muualla == *Bromietaanin käyttöturvallisuustiedote, Sigma Aldrich, viitattu 26.12.2014. Luokka:Alkaanit Luokka:Organohalidit Luokka:Bromiyhdisteet
Visayas

Visayas on yksi Filippiinien kolmesta saariryhmästä. Se sijaitsee Luzonin ja Mindanaon saariryhmien välissä. Visayasiin kuuluu monia saaria. Saarten korkein kohta on Kanlaon (2 345 m). Alueen suurin kaupunki on Cebu City. Saariryhmän pinta-ala on 58 295 km² ja asukasluku noin 17 200 000 asukasta. Väestötiheys on 294,28 as./km². Pääsaaret ovat: * Panay * Negros * Cebu * Bohol * Leyte * Samar == Hallinnollinen jako == Visayas jaetaan hallinnollisesti kolmeen alueeseen: Keski-Visayas, Itä-Visayas ja Länsi- Visayas. Alueet jaetaan provinsseihin, joita on 16. ===Länsi-Visayas (alue VI)=== Länsi-Visayasin merkittävimmät saaret ovat Panay ja läntinen osa Negrosista. Suosittu matkailukohde on Boracayn saari. Alueen pääkaupunki on Iloilo City. Länsi-Visayasin pinta-ala on 20 614 km² ja väkiluku noin 6,8 miljoonaa. Alueen provinssit ovat: * Aklan * Antique * Capiz * Guimaras * Iloilo * Negros Occidental ===Keski-Visayas (alue VII)=== Keski-Visayasin merkittävimmät saaret ovat Cebu, Bohol ja itäinen osa Negrosia. Alueen pääkaupunki on Cebu City. Keski-Visayasin pinta-ala on 15 875 km² ja väkiluku noin 6,4 miljoonaa. Keski-Visayasin provinssit ovat: * Bohol * Cebu * Negros Oriental * Siquijor ===Itä-Visayas (alue VIII)=== Itä-Visayasin merkittävimmät saaret ovat Leyte ja Samar. Alueen pääkaupunki on Tacloban. Itä-Visayasin pinta-ala on 23 432 km². Alueen provinssit ovat: * Biliran * Leyte * Etelä- Leyte * Itä-Samar * Pohjois-Samar * Samar == Aiheesta muualla == Luokka:Filippiinien saaret
Oranssiviikunakaija

Oranssiviikunakaija (Cyclopsitta gulielmitertii) on Papua-Uudessa-Guineassa elävä kaijalaji. == Koko ja ulkonäkö == Oranssiviikunakaija on noin 13 cm pitkä ja painaa 28–35 g. Lajista tunnetaan seitsemän alalajia ja muotojen välillä on värieroja. Sen höyhenpuku on yleensä selkäpuolelta vihreä tai vihertävänruskea ja vatsapuolelta kellanvihreä, rinnasta usein oranssi. Naamassa ja kurkussa on valkoista, keltaista tai mustaa kuviointia. Nokka on tummanharmaa, iiris tummanruskea ja koivet vihertävänharmaat. Sukupuolet eroavat pään kuvioinnin perusteella. Nuori lintu muistuttaa enemmän naarasta höyhenpuvultaan, sen rinta on kuitenkin vihreä ja kurkun sivut ovat oranssit. Linnut liikkuvat tavallisesti pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä. == Esiintyminen == Oranssiviikunakaija elää Papua-Uusi-Guinean rannikoilla ja lähisaarilla sekä Salawatissa ja Arussa. Sen populaatio on kooltaan yli 100 000 yksilöä ja elinympäristön laajuus on 50 000–100 000 neliökilometriä. == Elinympäristö == Laji elää sademetsissä ja soistuneissa metsissä, myös muunlaisissa metsäympäristöissä tavallisesti alle 500 m:n korkeudella merenpinnasta. == Lisääntyminen == Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on yleensä kaksi ja haudonta-aika 18–21 päivää. Poikaset jättävät pesän 40–55 päivän ikäisinä. == Ravinto == Oranssiviikunakaija syö ainakin hedelmiä, ennen kaikkea viikunoiden siemeniä, sekä kukkien mettä ja mahdollisesti myös hyönteisiä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === == Aiheesta muualla == * Video Luokka:Kaijat
Jouni Aalto

Jouni Aalto (s. 3. lokakuuta 1988 Tampere) on suomalainen jääkiekkopuolustaja, joka pelaa Suomi-sarja -joukkue Kooveessa. Hän on pelityyliltään peruspuolustaja ja osaa pelata hyvin molempiin suuntiin. ==Ura== Jouni Aalto on Tampereen Ilveksen kasvatti. Hän pelasi joukkueessa koko junioriuransa ja voitti B-nuorten mestaruuden vuonna 2006. Aalto teki SM-liigadebyyttinsä 14. lokakuuta 2008 ottelussa Rauman Lukkoa vastaan. Hän pelasi SM-liigassa kauden 2008–2009 aikana seitsemän runkosarja- ja yhden playoff-ottelun ilman tehopisteitä. Aalto oli tehoilla 3+9=12 Ilveksen A-nuorten tehokkain puolustaja. Hän teki huhtikuussa 2009 vuoden mittaisen liigasopimuksen Ilveksen kanssa. Kauden 2009–2010 Aalto pelasi lähes kokonaan lainalla Mestis- joukkue Lempäälän Kisassa. Hän edusti Ilvestä yhdessä SM-liigan ottelussa sekä yhdessä A-nuorten SM-liigan ottelussa. Aalto teki LeKissä 37 runkosarjaottelussa kaksi syöttöpistettä ja kevään 2010 pudotuspeleissä syntyi kahdeksassa ottelussa tehot 1+2=3. LeKi sijoittui neljänneksi hävittyään pronssiottelussa KooKoolle lukemin 4–2. Elokuussa 2010 Aalto lähti opiskelemaan Vaasaan ja hän teki samalla vuoden mittaisen sopimuksen Vaasan Sportin kanssa. Joulukuussa 2010 Aalto kävi kahden ottelun lainalla Suomi- sarjajoukkue Kokkolan Hermeksessä. Keväällä 2011 hän voitti Sportissa Mestiksen mestaruuden. Kesällä 2011 Aalto voitti rullakiekon Suomen mestaruuden tamperelaisen Koovee Rollersin paidassa ja edusti Suomea lajin MM- kisoissa. Vuonna 2012 Aalto sai värisuoran voittamalla MM-pronssia, SM-hopeaa ja Major League Roller Hockey Europen järjestämän seurajoukkueiden Summer Cupin. Summer Cupissa Aalto valittiin turnauksen tähdistökentälliseen. ==Tilastot== 2008–2009 Ilves SM-liiga 7 0 0 0 0 1 0 0 0 0 2009–2010 LeKi Mestis 37 0 2 2 22 8 1 2 3 0 Ilves SM-liiga 1 0 0 0 0 – – – – – 2010–2011 Hermes Suomi-sarja 2 0 0 0 2 – – – – – Sport Mestis 26 1 5 6 18 10 0 0 0 6 2011–2012 Sport Mestis 20 0 1 1 10 – – – – – Red Ducks Suomi-sarja 1 0 0 0 0 – – – – – 2014-2015 PYRY Suomi-sarja 33 10 10 20 51 3 0 0 0 4 2015-2016 PYRY Suomi-sarja 0 0 0 0 0 0 0 0 0 0 2016-2017 Koovee Suomi-sarja 24 4 17 21 6 0 0 0 0 0 2 kautta yhteensä SM-liiga 8 0 0 0 0 1 0 0 0 0 3 kautta yhteensä Mestis 83 1 8 9 50 18 1 2 3 6 ==Lähteet== * * * * *Jouni Aalto SM-Liigan Sivuilla ===Viitteet=== Luokka:Suomalaiset jääkiekkoilijat Luokka:Suomalaiset rullakiekkoilijat Luokka:Vuonna 1988 syntyneet Luokka:Elävät henkilöt
Kim Rantala

Kim Tapani Rantalahttp://meteli.net/kimrantala (tunnetaan myös nimellä Kasio Rantala) (s. 1971)http://www.iwn.fi/~mikkok/Amorphis/guestbook.html on suomalainen kosketinsoittaja. Hän on soittanut Ma Baker's Soul Factory http://www.fono.fi/Dokumentti.aspx?culture=fi&ID;=b8ad5675-dd6b-4996-a203-26966df25c30 Bomfunk MC’s, Amorphis, Giant Robot, Nuspirit Helsinki, Reino & The Rhinos, The Five Corners Quintet ja Jätkäjätkät -yhtyeissä sekä myös Jonna Tervomaan ja Sami Saaren yhtyeissä. Rantala toimii 3rd Rail Musicilla tuottajana. Hän vastaa miksauksesta, biiteistä ja masteroinnista. == Lähteet == == Aiheesta muualla == Luokka:Amorphisin jäsenet Luokka:Suomalaiset kosketinsoittajat Luokka:Suomalaiset metallimusiikin kosketinsoittajat Luokka:Vuonna 1971 syntyneet Luokka:Elävät henkilöt
Viikunakaija

Viikunakaija (Cyclopsitta diophthalma) on pienikokoinen oseanialainen kaijalaji. Lajin entinen tieteellinen sukunimi oli Opopsitta. == Koko ja ulkonäkö == Viikunakaija on 13–16 cm pitkä ja painaa 42–55 g. Lajista tunnetaan seitsemän alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Päässä ja kurkussa on punaista, sinistä ja mustaa kuviointia. Nokka on harmaa ja kärjestä musta, iiris tummanruskea ja koivet vihertävänharmaat. Sukupuolet eroavat pään kuvioinnin perusteella siten että naaraalta enimmäkseen puuttuu punainen väri. Nuori lintu muistuttaa naarasta. Linnut liikkuvat tavallisesti pareittain tai pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä. Yöksi ne kokoontuvat tiettyihin yöpymispuihin, joissa voi yöpyä pari sataa yksilöä. == Esiintyminen == Viikunakaija elää Papua-Uusi-Guineassa, ei kuitenkaan sisämaan korkeimmassa vuoristossa, ja lähisaarilla sekä paikoin Australian itä- ja koillisosissa. Sen populaatio on kooltaan noin 100 000 yksilöä ja elinympäristön laajuus on 50 000–100 000 neliökilometriä. Australialainen alalaji coxeni on äärimmäisen uhanalainen. == Elinympäristö == Laji elää alavien maiden sademetsissä ja myös muunlaisissa metsäympäristöissä alle 1 600 m:n korkeudella merenpinnasta. == Lisääntyminen == Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 21 päivää. Poikaset jättävät pesän 27–52 päivän ikäisinä. == Ravinto == Viikunakaija syö ainakin hedelmiä, ennen kaikkea viikunoiden siemeniä, sekä kukkien mettä, sieniä, jäkälää ja hyönteisten toukkia. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Kaijat
Gorgonops

Gorgonops (nimen merkitys: ”gorgonkasvo”) on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella. Sukuun kuuluu nykykäsityksen mukaan kuusi lajia, mutta niistä vain yksi, Gorgonops torvus, tunnetaan hyvin. Tämän lisäksi se on ensimmäisiä tieteelle kuvattuja nisäkkäitä edeltäneitä terapsideja. Gorgonopsin fossiileja on löydetty Afrikasta, erityisesti Etelä-Afrikasta.Genus: Gorgonops OWEN, 1876 Paleofile.com (viitattu: 28. 1. 2014) By Group‎ > ‎Gorgonopsia‎ > ‎Gorgonops Palaeocritti - a guide to prehistoric animals (viitattu: 28. 1. 2014)Phylogeny and Evolution of the Gorgonopsia with a Special Reference to the Skull and Skeleton of GPIT/RE/7113 (‘Aelurognathus?’ parringtoni) 2.2.4 Gorgonops Owen, 1876 and Scylacops Broom, 1913 (sivut 3-4, 120-129) == Ominaisuudet == Gorgonops oli keskikokoinen Gorgonopsian jäsen; se oli 1,2 metriä pitkä, ja sen kallon pituus on noin 22 cm. Gorgonopsilla oli muiden Gorgonopsian jäsenten tavoin pitkät ns. sapelihampaat.EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS Department of Organismic Biology, Ecology and Evolution, University of California, Los Angeles, California 90095-1606, USA; Department of Earth Sciences, University of Bristol, Wills Memorial Building, Queen’s Road, Bristol, BS8 1RJ, England Jotkut tutkijat ovat väittäneet Gogonopsin olleen tasalämpöinen, mutta teoriaa ei ole kyetty todistamaan. == Saaliit == Gorgonops saalisti todennäköisesti dikynodontteja ja matelijoita, joiden kanssa se jakoi elinympäristönsä. Kivettyneistä ulosteista koproliiteistä, jota ovat todennäköisesti Gorgonopsin tai Aelurognathusin jäljiltä, on löydetty eläinten jäänteitä, jotka mitä todennäköisimmin kuuluvat nopeasti kasvaneille dikynodonteille ja hitaasti kasvaneille matelijoille.Morphology and composition of bone-bearing coprolites from the Late Permian Beaufort Group, Karoo Basin, South Africa Roger M.H. Smith Jennifer Botha-Brink; Palaeogeography, Palaeoclimatology, Palaeoecology; 2011 == Lähteet == Luokka:Gorgonopsia
Enemmän kuin koko tuotanto

__NOTOC__ Enemmän kuin koko tuotanto on punkyhtye Sensuurin kokoelmalevy, joka julkaistiin 29. huhtikuuta 2009. Kokoelma sisältää yhtyeen koko levytetyn tuotannon, eli Hulinaa-albumin, kaikki singlet, alkuperäisdemot sekä aiemmin julkaisemattoman kappaleen "Tänään ja huomenna". == Kappaleet == # Termiitti # Mikä on muotii # Ydinvoimaa # Tulevaisuus on sensuroitu # Raskas rock # Fiilis puuttuu # 682226 # Kirjoitan seinään # Rock politiikkaa vastaan # Idiootti # Maksat sen vielä # Hulinaa # Kirjoitan seinään # Olet sokea # Kaupunki nukkuu # Katurock (ei kuole koskaan) # Hengissä läpi Helsingin # Kesäduuni blues # Vaarallinen rakkaus # Goodnight N.Y.C. # Kentucky Gentleman # Mitä mä haluun? # Olen punk # Kirjoitan seinään # U.S.A. # Back In the USSR # Tänään ja huomenna == Arvostelut == * Soundi: Soundi: Levyarvio == Lähteet == * Albumi Poko Rekordsin sivuilla * Poko Rekordsin uutisointi aiheesta === Viitteet === Luokka:Vuoden 2009 kokoelma-albumit Luokka:Sensuurin albumit
.ug

.ug on Ugandan Internet-maakoodi verkkotunnuksia varten. Tunnus otettiin käyttöön vuonna 1995 ja sitä sponsoroi Uganda Online. == Toisen asteen aliverkkotunnukset == Perinteisesti rekisteröinnit tehdään seuraavien toisen asteen aliverkkotunnusten alle: * .co.ug - kaupalliset yhteisöt * .ac.ug - oppilaitokset * .sc.ug - oppilaitokset * .go.ug - hallitus ja hallituksen alla toimivat itsenäiset viranomaiset * .ne.ug - verkkopalveluiden tarjoaja * .or.ug - ei-kaupalliset yhteisöt * .org.ug - Tällä hetkellä rekisteröinnit tehdään suoraan toiselle asteella. == Aiheesta muualla == * IANA.ug ug ug sv:Toppdomän#U
.sv

.sv on El Salvadorin Internet-maakoodi verkkotunnuksia varten. Tunnus otettiin käyttöön vuonna 1994 ja sitä hallinnoi ja sponsoroi SVNet. Alidomainit: * edu.sv: Opetustarkoitukset * gob.sv: Hallituksen laitokset * com.sv: Kaupalliseen tarkoitukseen * org.sv: Tuottoa tekemättömät organisaatiot * red.sv: == Aiheesta muualla == * IANA:n whois -tiedot tunnuksesta * .sv -domainin rekisteröinti organisaatio sv sv sv:Toppdomän#S
.pr

.pr on Puerto Ricon vuonna 1989 käyttöön ottama Internet-maakoodi verkkotunnuksia varten. Verkkotunnuksia hallinnoi Gauss Research Laboratory Inc (GRL-INC). == Tunnukset == * .pr - liiketoiminta, ammattilaiset, yksityishenkilöt, yritykset jne. (maksu toisen tason tunnuksesta $1 000/vuosi) * .biz.pr - liiketoiminta * .com.pr - yritykset * .edu.pr - Puerto Ricossa olevat oppilaitokset * .gov.pr - Puerto Ricon hallitus * .info.pr - opastavat nettisivut * .isla.pr - Puerto Ricossa asuvat ihmiset * .name.pr - yksityishenkilöt * .net.pr - * .org.pr - yhdistykset * .pro.pr - ammattilaiset * .est.pr - yliopisto-opiskelijat * .prof.pr - yliopistojen professorit * .ac.pr - akateemikot == Aiheesta muualla == * IANA.pr pr pr pr sv:Toppdomän#P
Kaunoviikunakaija

Kaunoviikunakaija (Psittaculirostris desmarestii) on Papua-Uudessa-Guineassa elävä kaijalaji. == Koko ja ulkonäkö == Kaunoviikunakaija on noin 18 cm pitkä ja painaa 108–126 g. Lajista tunnetaan kuusi alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Otsa on oranssinpunainen, päälaki oranssinkeltainen, silmän alla ja rinnassa on sinistä, poski on vihreä, siiven alapeitinhöyhenet ovat sinivihreät ja siipisulkien alapinnassa on keltainen vyö. Nokka on tummanharmaa, iiris tummanruskea ja koivet vihertävänharmaat. Nuoren linnun päälaki on himmeän keltainen. == Esiintyminen == Kaunoviikunakaija elää Papua-Uusi-Guinean etelä-, itä- ja länsiosissa sekä Salawatin ja Batantan saarilla. Sen populaatio on kooltaan noin 150 000 yksilöä ja elinympäristön laajuus on 50 000–100 000 neliökilometriä. == Elinympäristö == Laji elää alavien maiden sademetsissä ja myös muunlaisissa metsäympäristöissä alle 1 600 m korkeudella merenpinnasta. == Lisääntyminen == Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 25 päivää. Poikaset jättävät pesän kahdeksan viikon ikäisinä. == Ravinto == Kaunoviikunakaija syö hedelmiä, ennen kaikkea viikunoiden siemeniä, sekä kukkien mettä ja mahdollisesti hyönteisten toukkia. == Lähteet == * Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3 * World Parrot Trust ===Viitteet=== == Aiheesta muualla == * Avianweb (kuva) Luokka:Kaunoviikunakaijat
Texas Rangers

Texas Rangers voi tarkoittaa ainakin seuraavia: * Texas Ranger Division, poliisiviranomainen * Texas Rangers, baseballseura * Texas Rangers, elokuva vuodelta 2001 * Texasin kuolemaneskadroona (The Texas Rangers), elokuva vuodelta 1936 * Texasin urhot (The Texas Rangers), elokuva vuodelta 1951 * Tales of the Texas Rangers, radiokuunnelma ja televisiosarja 1950-luvulta == Katso myös == * Walker, Texasista (Walker, Texas Ranger), televisiosarja vuosilta 1993–2001.
Ton (Italia)

Ton on kunta ja kylä Italiassa, Trenton maakunnassa. Kunnassa on asukkaita noin 1 300, ja sen pinta-ala on 26,4 neliökilometriä. Trenton kaupunki on Tonista noin 20 kilometriä etelään. == Naapurikuntia/kyliä ovat == * Taio * Cortaccia sulla strada del vino * Vervò * Denno * Roverè della Luna * Campodenno * Mezzocorona * Sporminore * Spormaggiore * Mezzolombardo ==Lähteet== == Aiheesta muualla == *Kunnan kotisivut Luokka:Trenton maakunnan kunnat
Partaviikunakaija

Partaviikunakaija (Psittaculirostris edwardsii) on Uudessa-Guineassa elävä kaijalaji. == Koko ja ulkonäkö == Partaviikunakaija on noin 18 cm pitkä ja painaa noin 105 g. Sen höyhenpuku on pääosin vihreä, vatsapuolelta hieman vaaleampi. Kurkku ja rinta ovat punaiset, päälaki kellanvihreä, poski kellahtava, silmän takana ja niskassa on tumma juova, rinnan poikki kulkee sini-musta raita, siiven alapeitinhöyhenet ovat sinivihreät ja siipisulkien alapinnassa on keltainen vyö. Nokka on tummanharmaa, iiris punainen ja koivet harmaat. Kurkun ja posken höyhenet ovat kapeita ja pidentyneitä. Sukupuolet ovat muuten samanvärisiä, mutta naaraalla on leveä tummansininen vyö rinnan yläosassa ja rinta on enimmäkseen kellahtava. Nuori lintu muistuttaa enemmän naarasta ja sen iiris on punaruskea. == Esiintyminen == Partaviikunakaija elää Uuden-Guinean koillisosassa. Sen populaatio on kooltaan yli 100 000 yksilöä ja elinympäristön laajuus on 20 000–50 000 neliökilometriä. == Elinympäristö == Laji elää alavien maiden tuoreissa metsissä, myös ihmisasutuksen läheisyydessä alle 800 m:n korkeudella merenpinnasta. == Lisääntyminen == Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on noin 25 päivää. Poikaset jättävät pesän kahdeksan viikon ikäisinä. == Ravinto == Partaviikunakaija syö hedelmiä, ennen kaikkea viikunoiden siemeniä, sekä kukkien mettä ja mahdollisesti hyönteisten toukkia. == Lähteet == * Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Kaunoviikunakaijat
Sporminore

Sporminore on kunta ja kylä Trenton maakunnassa, pohjoisessa Italiassa. Kunnan asukasluku on noin 710, ja pinta-ala 17,5 neliökilometriä. Väestötiheys on 41 as./km². == Naapurikyliä/kuntia ovat == * Ton * Campodenno * Spormaggiore ==Lähteet== == Aiheesta muualla == *Kunnan kotisivut Luokka:Trenton maakunnan kunnat
Kauppatapa

Kauppatapa on liiketoiminnassa käytössä oleva ja ajan myötä vakiintunut menettelytapa, jota pidetään kohtuullisena ja tarkoituksenmukaisena sekä oikeusjärjestyksen mukaisena. Kauppatapa on liike-elämän piirissä noudatettavaa tapaoikeutta. Sen synonyymeja ovat liiketapa sekä vanhahtavat nimitykset kauppiastapa, (kauppa)usanssi ja (kauppa)kutyymi. Kauppatavat täydentävät lainsäädäntöä ja niitä noudatetaan, kun sovitaan tavaran laadusta, määrästä, pakkauksesta, hinnasta, maksutavasta , toimitusajasta ja toimitustavasta.Spectrum, WSOY 1976Uusi tietosanakirja, Tietosanakirja oy 1960–1966 Kauppatapa voi syrjäyttää tahdonvaltaiset oikeussäännökset, mutta ei pakottavia oikeussäännöksiä. Jotkin kauppatavat ovat peräisin 1500-luvulta, mutta useimmat on luotu vasta 1900-luvulla. Kansainvälinen kauppakamari ja kansalliset toimielimet, kuten Suomessa Keskuskauppakamari, rekisteröivät, tulkitsevat ja vahvistavat kaupan menettelytapoja. Kauppatavan vahvistaminen on toimenpide, jolla sen olemassaolo ja vakiintuneisuus todetaan sellaiseksi, että sitä voidaan pitää velvoittavana. Kauppatapalausuntoja antavat kauppakamarit ja Keskuskauppakamarin liiketapalautakunta, joka ylläpitää rekisteriä annetuista lausunnoista. Kaupankäynnissä on lähtökohtana vallitseva kauppatapa ja vain poikkeuksellinen menettely on mainittava sopimuksessa. Kauppatapa ei välttämättä ole kohtuullisin ja tarkoituksenmukaisin menettelytapa, mutta se ei kuitenkaan saa olla kohtuuton ja epätarkoituksenmukainen. Tyypillisimmät kauppatavat liittyvät tavaroiden kauppaan, jossa niistä käytetään vakiintuneita toimituslausekkeita ja lyhenteitä. ==Hyvä liiketapa== Hyvä liiketapa on tunnollisen ja rehellisen elinkeinonharjoittajan tai yrityksen taloudellisessa toiminnassa noudattama hyvä tapa, jonka asiakkaat ja kilpailijat hyväksyvät. Liiketoimi saattaa olla hyvän liiketavan vastainen, vaikka se ei ole aiheuttanut kenellekään konkreettista vahinkoa. Käsite on keskeisessä asemassa arvioitaessa vilpillistä kilpailua, josta on säädetty laki sopimattomasta menettelystä elinkeinotoiminnassa (1061/1978). Lainsäädännössä ei määritellä hyvää liiketapaa yksiselitteisesti, vaan tulkinta-apua on etsittävä elinkeinoelämän itsesääntelystä. Itsesääntelyn muotoja ovat muun muassa Kansainvälisen kauppakamarin hyväksymät säännöt, kuten mainonnan kansainväliset perussäännöt, ja Keskuskauppakamarin liiketapalautakunnan lausunnot. Viime kädessä hyvää liiketapaa tulkitsee tuomioistuin, varsinkin markkinatuomioistuin.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 184–185. Hyvän liiketavan perusta on elinkeinoelämän yleisesti hyväksytyissä toimintatavoissa, eikä niinkään lainsäädännössä, joka ei sisällä säännöksiä uusien markkinointikeinojen aikaansaamista tilanteista. Lisäksi arvostusten muuttuminen saattaa tehdä aiemmin hyväksytystä toimesta hyvän liiketavan vastaisen tai aiemmin vailla hyväksyntää olleesta toimesta hyväksytyn. ==Lähteet== Luokka:Kauppaoikeus
Keith Gretzky

Keith Edward Gretzky (s. , Ontario, Kanada) on kanadalainen jääkiekkojohtaja. Gretzky toimii Edmonton Oilersin jääkiekkotoimintojen johtajana. Hän on Wayne Gretzkyn pikkuveli. Keith Gretzky on myös pelannut jääkiekkoa eri alasarjoissa Pohjois-Amerikassa (AHL, IHL, ECHL), Suomessa (I-divisioona) ja Britanniassa (BHL). ==Lähteet== * * Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1967 syntyneet Luokka:Elävät henkilöt
Sojuz TM-6

Soyuz TM-6 oli neuvostoliittolainen miehitetty avaruuslento Mir- avaruusasemalle. Avaruusalus laukaistiin Baikonurin kosmodromilta 29. elokuuta 1988 ja se laskeutui maahan 21. joulukuuta 1988. ==Miehistö== Laukaistiin avaruusasemalle *Vladimir Ljahov *Valeri Poljakov *Abdul Ahad Mohmand (Afganistan) Laskeutuivat maahan *Vladimir Titov *Musa Manarov *Jean-Loup Chrétien (Ranska) ==Lähteet== Luokka:Miehitetyt avaruuslennot Luokka:Sojuz- ohjelma Luokka:1988
Irianinviikunakaija

Irianinviikunakaija (Psittaculirostris salvadorii) on Papualla elävä kaijalaji. Laji on nimetty italialaisen lintutieteilijän Tommaso Salvadorin kunniaksi. == Koko ja ulkonäkö == Iriaininviikunakaija on noin 19 cm pitkä ja painaa noin 118 g. Sen höyhenpuku on pääosin vihreä, vatsapuolelta vaaleampi. Otsassa ja silmän takana on sininen täplä, rinnassa leveä oranssinpunainen vyö sekä posket ja kurkku keltaiset. Sukupuolet ovat hieman erivärisiä ja nuoret linnut muistuttavat enemmän naarasta. Linnut liikkuvat pareittain tai pienissä parvissa ja pesivät yhdyskunnittain. == Esiintyminen == Irianinviikunakaija elää Papuan pohjoisosassa Geelvink Bayn ja Humboldt Bayn välillä. Sen populaatio on kooltaan noin 10 000 yksilöä. Lajin kanta on taantunut maankäytön muutosten, metsien hakkuiden sekä lemmikiksi pyydystämisen takia. Vuosien 1985–1990 välillä Indonesiasta vietiin lemmikiksi 1 582 yksilöä. == Elinympäristö == Laji elää alavien maiden tuoreissa metsissä alle 400 m:n korkeudella merenpinnasta. == Lisääntyminen == Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on noin 25 päivää. Poikaset jättävät pesän kahdeksan viikon ikäisinä. == Ravinto == Iriaininviikunakaija syö hedelmiä, ennen kaikkea viikunoiden siemeniä, sekä kukkien mettä ja kukkia. == Lähteet == * Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3 * World Parrot Trust ===Viitteet=== == Aiheesta muualla == * Animalpicturesarchive (kuva) Luokka:Kaunoviikunakaijat
Taio

thumb|Dermulo Taio on kylä Trenton maakunnassa, Pohjois-Italiassa. Taio oli itsenäinen kunta 31.12.2014 saakka. 1.1.2015 lähtien se on ollut osa viiden kunnan perustamaa Predaian kuntaa. Taion kunnassa oli 31.12.2013 asukkaita 3 032 ja sen pinta-ala oli 11,31 km² ja asukastiheys 267 as./km².[ http://www.tuttitalia.it/trentino-alto-adige/39-taio tuttitalia] Kylä sijaitsee noin 30 kilometriä alueen pääkaupungista, Trentosta, pohjoiseen. == Naapurikylät ja kunnat == * Coredo * Denno * Sanzeno * Ton * Tres * Vervò * Ville d’Anaunia == Aiheesta muualla == *Kunnan kotisivut == Lähteet == Luokka:Trenton maakunta
Ville d’Anaunia

Ville d’Anaunia on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Nanno (594 asukasta), Tassullo (1 907 asukasta) ja Tuenno (2 435 asukasta), yhdistyivät.Kuntaliitokset 2016 Kunta sijaitsee Val di Nonin laaksossa.Comune di Nanno ==Lähteet== ==Aiheesta muualla== Luokka:Trenton maakunnan kunnat
Guavakaija

Guavakaija (Bolbopsittacus lunulatus) on Filippiineillä elävä pienikokoinen kaija. == Koko ja ulkonäkö == Guavakaija on noin 15 cm pitkä. Lajista tunnetaan neljä alalajia ja muotojen välillä on värieroja. Sen höyhenpuku on pääosin vihreä, vatsapuolelta kellanvihreä. Päässä, kurkussa ja siiventaipeessa on sinistä, yläperä ja siiven alapeitinhöyhenet ovat kellahtavia. Nokka on siniharmaa ja kärjestä musta, iiris tummanruskea ja jalat vihertävänharmaat. Naaraassa on vähemmän sinistä. Nuoret linnut muistuttavat naarasta. == Esiintyminen == Guavakaija elää useimmilla Filippiinien saarilla. Sen populaatio on kooltaan noin 50 000 yksilöä ja elinympäristön laajuus on 100 000–1 000 000 neliökilometriä. == Elinympäristö == Laji elää alavien maiden valoisissa metsissä, puutarhoissa ja savanneilla alle 600 m:n korkeudella merenpinnasta. == Lisääntyminen == Lajin pesintä tunnetaan enimmäkseen vain vankeudessa elävien lintujen osalta. Munia on 3–4 ja haudonta-aika on noin 22 päivää. Poikaset jättävät pesän 90–110 päivän ikäisinä. == Ravinto == Guavakaija syö hedelmiä, ennen kaikkea guavaa, sekä marjoja. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === == Aiheesta muualla == * Flickr (kuva) Luokka:Kaijat
Cles

Cles on kunta Pohjois-Italiassa, Trenton maakunnassa. Kunnassa asuu hieman alle 7 000 asukasta, siis huomattavasti enemmän kuin monessa muussa alueen kunnassa yhteensä. Kaupungin pinta-ala on noin 39 neliökilometriä ja väestötiheys 176 as./km². Kaupunki sijaitsee 658 metrin korkeudella merenpinnan tasosta. == Naapurikunnat == * Cagnò * Revò * Livo * Cis * Malè * Caldes * Sanzeno * Terzolas * Cavizzana * Croviana * Ville d’Anaunia * Dimaro Folgarida ==Lähteet== == Aiheesta muualla == *Kunnan kotisivut Luokka:Trenton maakunnan kunnat
Ptolemaios Aloroslainen

Ptolemaios Aloroslainen (; kuoli 365 eaa.) oli makedonialainen ylimys, joka oli kotoisin Aloroksesta. Hän oli Makedonian hallitsija ja ehkä kuningas vuosina 367–365 eaa. Ptolemaios oli ehkä aikaisemman kuninkaan Amyntas II:n poika, mutta tämä on epävarmaa. Ptolemaios oli naimisissa Amyntas III:n ja tämän vaimon Eurydiken tyttären kanssa. Amyntaan kuoleman jälkeen tämän poika Aleksanteri II nousi valtaistuimelle. Aleksanteri joutui salamurhan uhriksi noin vuonna 367 eaa. Ptolemaiosta pidettiin syyllisenä tähän murhaan. Aleksanterin veli Perdikkas II oli alaikäinen ja Ptolemaioksesta tuli nuoren kuninkaan holhooja tai hallitsija. Ptolemaios saattoi myös julistaa itsensä kuninkaaksi, mutta tästä ei ole varmuutta. Vuonna 365 eaa. Ptolemaios joutui itse salamurhan uhriksi. Tällä kertaa murhan takana oli Perdikkas II. Jos Ptolemaios oli toiminut hallitsijana Perdikkaan ollessa alaikäinen niin on mahdollista että Perdikkaasta oli vuonna 365 eaa. tullut täysi-ikäinen. Saatuaan vallan käsiinsä Perdikkas olisi antanut murhata Ptolemaioksen. == Lähteet == Luokka:Antiikin kreikkalaiset Luokka:Sijaishallitsijat
Redusoitu massa

Redusoitu massa on efektiivinen inertiamassa Newtonin kahden kappaleen mekaniikassa. Newtonin II lain mukaan kahden kappaleen suhteellinen liike voidaan kuvata vain yhden massan, redusoidun massan, avulla. Oletetaan kaksi kappaletta, toinen massaltaan m_{1}\\!\, ja toinen m_{2}\\!\,, jotka kiertävät kappaleiden massakeskipistettä. Vastaava yksiosaisen kappaleen ongelma, jossa kappaleen sijainti toiseen osaan nähden on tuntematon, vastaa yhden kappaleen massaa : m_\text{red} = \mu = \cfrac{1}{\cfrac{1}{m_1}+\cfrac{1}{m_2}} = \cfrac{m_1 m_2}{m_1 + m_2},\\!\, missä tämä massan voima on annettu kahden kappaleen välisenä vetovoimana. Tämä on vain puolet kahden massan harmonisesta keskiarvosta. Tämä voidaan todistaa helposti. Käytetään Newtonin II lakia. Voima F, jonka kappale 2 aiheuttaa kappaleeseen 1, on :F_{12} = m_1 a_1. \\!\, Voima, jonka kappale 1 aiheuttaa kappaleeseen 2, on :F_{21} = m_2 a_2. \\!\, Newtonin III lain mukaan: :F_{12} = - F_{21}.\\!\, Siksi, :m_1 a_1 = - m_2 a_2. \\!\, ja :a_2=-{m_1 \over m_2} a_1. \\!\, Kahden kappaleen välinen suhteellinen kiihtyvyys on annettu : a= a_1-a_2 = \left({1+{m_1 \over m_2}}\right) a_1 = {{m_2+m_1}\over{m_1 m_2}} m_1 a_1 = {F_{12} \over m_\text{red}}. Tästä voidaan päätellä, että kappale 1 liikkuu suhteessa kappaleen 2 paikkaan kuin yhden kappaleen massa suhteessa redusoituun massaan. Redusoitua massaa yleisesti merkitään kreikkalaisella kirjaimella \mu.\\!\, Redusoitu massa on aina vähemmän tai yhtä paljon kuin jokaisen kappaleen massa. ==Katso myös== Massakeskipiste Newtonin lait ==Kirjallisuutta== *Understanding Physics; Mansfield ja O´Sullivan; John Wiley & Sons Ltd 1998 ==Lähteet== Luokka:Klassinen mekaniikka
Asuka (tutkimusasema)

Asuka (jap. あすか基地) on Japanin miehittämätön tutkimusasema Etelämantereella. Asuka sijaitsee Kuningatar Maudin maalla koordinaateissa . Vuonna 1985 avattu asema sijaitsee noin 980 metrin korkeudella merenpinnan tasosta. == Katso myös == * Showa * Mizuho (asema) == Lähteet == Luokka:Etelämantereen tutkimusasemat